Ilustracija:123rf

LIČKI blogeraš je prema sumnjama Ličko-senjske policije godinu dana nezakonito snimao razgovore više policajaca, državnih odvjetnika, sudaca i političara.



Muškarca (64) policija sumnjiči da je od svibnja 2013. do travnja 2014. neovlašteno snimio više policijskih službenika, državnih odvjetnika, sudaca i osoba iz javnog i društveno-političkog života u "nejavno izgovorenom sadržaju". Zbog toga ga je kazneno prijavila neovlašteno zvučno snimanje i prisluškivanje.



Policija je navela samo dob osumnjičenika, no prema neslužbenim podacima riječ je o Miri Matijeviću koji ima politički blog.



Na meti policijskih istražitelja bloger se našao u veljači prošle godine nakon što je sadržaj razgovora s policijom objavio na You Tubeu.



Matijević je od ranije policiji poznat zbog lažnog prijavljivanja kaznenog djela.

